17.4.2015 Jurnalul Oficial al Uniunii Europene L 100/1 (Acte legislative) DECIZII DECIZIA (UE) 2015/601 A PARLAMENTULUI EUROPEAN ŞI A CONSILIULUI din 15 aprilie 2015 privind acordarea de asistență macrofinanciară Ucrainei PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 212, având în vedere propunerea Comisiei Europene, după transmiterea proiectului de act legislativ către parlamentele naționale, hotărând în conformitate cu procedura legislativă ordinară ('), întrucât: (1) Relaţiile dintre Uniunea Europeană și Ucraina se dezvoltă în cadrul politicii europene de vecinătate (PEV) şi al Parteneriatului estic. Acordul de asociere între Uniunea Europeană și Comunitatea Europeană a Energiei Atomice şi statele membre ale acestora, pe de o parte, şi Ucraina, pe de altă parte () (denumit în continuare „acordul de asociere”), ce include o zonă de liber schimb complex şi cuprinzător (DCFTA) a fost negociat în perioada 2007-2011. Acordul a fost parafat în 2012 și a fost semnat de către Ucraina la 21 martie 2014 și de către Uniunea Europeană la 27 iunie 2014. Începând cu 1 noiembrie 2014, părţi semnificative din acordul de asociere au fost aplicate cu titlu provizoriu în ceea ce priveşte respectarea drepturilor omului, a libertăților fundamentale şi a statului de drept, în ceea ce priveşte dialogul politic și reforma, justiția, libertatea şi securitatea, precum și cooperarea economică și financiară. (2)  În urma reinstituirii constituției Ucrainei din 2004, au fost organizate cu succes alegeri prezidențiale și parlamentare la 25 mai 2014 și, respectiv, la 26 octombrie 2014. În urma formării, la 2 decembrie 2014, a unui nou guvern ce reflectă rezultatul alegerilor parlamentare, Ucraina și-a reconfirmat angajamentul față de realizarea unor reforme politice și economice în conformitate cu cadrul oferit de acordul de asociere şi a prezentat un plan de acțiune ce cuprindea reformele avute în vedere. (3) Încălcarea suveranității şi integrității teritoriale a Ucrainei și conflictul militar rezultat în urma acestei acţiuni au avut efecte devastatoare asupra stabilității economice şi financiare deja precare a Ucrainei. Ucraina se confruntă cu dificultăți legate de balanța de plăți şi de situația lichidităților cauzate de scăderea încrederii şi de exodul concomitent al capitalurilor, precum și de o situație bugetară care continuă să se deterioreze ca urmare a costurilor bugetare directe asociate conflictului, a unei recesiuni mai grave decât se preconizase și a pierderii veniturilor fiscale în zonele geografice controlate de separatişti. În același timp, deficiențele structurale preexistente și vulnerabilitățile bugetare şi financiare externe au contribuit şi ele la deteriorarea situației economice. (4)  În acest context, necesitățile de finanțare externă ale Ucrainei sunt substanțial mai mari decât au fost identificate inițial, necesitând asistență financiară suplimentară din partea creditorilor și a donatorilor internaționali. Cu ocazia ultimei sale misiuni de analiză a programului, Fondul Monetar Internaţional (FMI) a identificat o necesitate () Poziţia Parlamentului European din 25 martie 2015 (nepublicată încă în Jurnalul Oficial) și Decizia Consiliului din 31 martie 2015. () JOL161,29.5.2014, p. 3.